Hiiumaa tantsufestival

Hiiumaa tantsufestival ehk HTF oli 2010–2019 Hiiumaal Käinas korraldatav nädalapikkune kaasaegse tantsu ja teatri festivalKivi, H. (2019). Maakonna teatrielu Hiiumaa näitel [Bakalaureusetöö, Tartu Ülikool]. Dspace. https://dspace.ut.ee/bitstream/handle/10062/63884/BA_2019_Helen%20Kivi.pdf?sequence=1&isAllowed=y Tantsukuukiri. (2016). Hiiumaa TantsuFestival tuleb taas!. Tantsukuukiri. https://kuukiri.tantsuliit.ee/uudis/hiiumaa-tantsufestival-tuleb-taas/ . Tantsufestivali eesmärk oli tutvustada kaasaegset tantsu, toetada loovat inimest ja pakkuda treeninguid nii kogenud tantsijatele kui ka algajatele ja huvilisteleEesti Teatri Agentuur. (2015, 25. juuli). Hiiumaa TantsuFestival Käinas 3.–9. augustini. https://teater.ee/uudised/hiiumaa-tantsufestival-kainas-3-9-augustini/.

Festivalil toimusid igal aastal töötoad, residentuuriprogrammid professionaalidele ja ka lavastusprotsessid, mille käigus sündis kas etendus või film. Valminud lavastused jõudsid publiku ette nii festivalil Hiiumaal kui ka hiljem Tallinnas Kanuti Gildi Saalis. Lisaks näidati õhtuti kaasaegse tantsu lavastusi või filme. Vabal ajal toimusid ka improjämmid ja mõnusad koosviibimised ning muljetamised.Pärn, M. (2013). Hiiumaa Tantsufestival. Hooandja. https://www.hooandja.ee/projekt/hiiumaa-tantsufestival#tab-1-tab 

 Asutajad ja korraldajad 
Festivali asutasid 2010. aastal Tallinna Ülikooli koreograafiatudengid. Nende eesotsas oli Rauno Zubko.Blogspot. (2013, 4. august). Interaktiivsus, rituaalsus ja “live aspekt” liikumapaneva jõuna erakordsel valdkondade vahelisel vahetu kogemuse sündmusel Hiiumaa Tantsufestivalil 2013. Blogspot.http://hiiumaatantsufestival.blogspot.com/2013/08/interaktiivsus-rituaalsus-ja-live.html

 Esimene HTF 
Esimene HTF toimus 5.–8. augustini 2010. aastal. Sinna olid oodatud tantsusõbrad alates 7. eluaastast. Kavas olid töötoad, ühised sündmused ja etendusõhtud. Toimus ka kaks lavastusprotsessi.

Registreerimislehtede põhjal jagati osalejad algajateks ja edasijõudnuteks. Neisse gruppidesse oli võimalik registreeruda alates 13. eluaastast. Mõlemal rühmal oli päevas kolm töötuba: kehatunnetus või -tehnika, impromäng ja jazz.HK. (2010, 30. juuli). I Hiiumaa tantsufestival. Hiiu Leht. https://dea.digar.ee/cgi-bin/dea?a=d&d=hiiuleht20100730.1.4&e=-------et-25--1--txt-txIN%7ctxTI%7ctxAU%7ctxTA------------- 

 HTF 2011 
2011. aasta HTF kestis kauem kui aasta varem aset leidnud sündmus. Festivali põhiprogrammis sai osaleda viis päeva 3.–7. augustil ning lavastusprotsessid kestsid seitse päeva 1.–7. augustil. Loodavaid tantsulavastusi oli kaks: üks algajatele ja teine edasijõudnutele. Toimusid etendus- ja filmiõhtud ning improjämm. Ka see aasta oli peamine asukoht Käina, kuid tegevused leidsid aset ka mujal Hiiumaal. Festivali temaatika oli looduskeskkondade kasutamine kehalise kogemuse kasvatamiseks.Eesti Teatri Agentuur. (2011, 1. juuli). Hiiumaa Tantsufestival toimub 3.–7.augustini. https://teater.ee/uudised/hiiumaa-tantsufestival-toimub-3-7-augustini/ 

 HTF 2012 
Kolmas HTF leidis taas aset Käinas, 1.–5.augustil. Festivali teema oli sarnaselt eelmiste aastatega looduse ja liikumise seoste uurimine. Mait Jooritsa, Pille Kose ja Gerhard Locki käe all valmis vabatahtlike trupiga tantsulavastus.Virumaa Teataja. (2012, 1. august). Hiiumaa kohtub „Sfääri saartega”. Virumaa Teataja. https://virumaateataja.postimees.ee/925110/hiiumaa-kohtub-sfaari-saartega 

 HTF 2013 
2013. aasta HTF leidis aset 5.–11. augustil. Töötubade ja loomeprotsesside läbiviijad olid Eva Mitreikina (helikujundus), Gerry Morita (kaasaegse tantsu tehnikad), Xenia Rudakova (klassikaline tants looduskeskkonnas), Sass ja Julia Koneva (tänavatantsud), Gerhard Bruno Lock (improjämm) ning Ando Naulainen ja Siim Tõniste (filmiprojekt). Laste loovtantsu tunde kutsuti läbi viima Tartu Ülikooli Viljandi kultuuriakadeemia ja Tallinna Ülikooli tantsutudengid, kes selle kaudu said professionaalide toetusel teha oma õpetajapraktikat.

 HTF 2014 
Viies HTF toimus 4.–10. augustil ja festivali põhiprogramm algas 6. augustil. Töötubade hulgast leidis akrobaatika, kaasaegse tantsu tehnikad, break-tantsu, laste loovtantsu ning juubeliaasta puhul ka korraldajate läbi viidud töötoa.Tõniste, S. (2014). Hiiumaa TantsuFestival. Hooandja. https://www.hooandja.ee/projekt/hiiumaa-tantsufestival-0#tab-1-tab 

Akrobaatika õpituba juhendas Irma Castro ning seal tegeleti peamiselt partneri tööga. Kaasaegse tantsu tehnikaid tutvustas lätlanna Ruta Ronja Pakalne ja tänavatantsu tundi andis Marek Vetik. Sarnaselt varasemaga viisid laste loovtantsu töötuba läbi Tartu Ülikooli Viljandi kultuuriakadeemia õppejõud Anu Sööt ja tantsutudeng Keity Pook.Eesti Teatri Agentuur. (2014, 7. juuli). Augustis toimub V Hiiumaa Tantsufestival. https://teater.ee/uudised/augustis-toimub-v-hiiumaa-tantsufestival/ 

Samuti toimusid igaaastased lavastusprotsessid, kuhu pidi eelnevalt registreerima, et endale koht kindlustada. Seekord olid lavastuste loojad Oksana Tralla, Jarmo Karing, Sveta Grigorjeva ning filmiprotsessi viisid läbi Sylvia Köster ja Kaisa Selde.

 HTF 2015 
2015. aasta HTFi põhiprogramm, töötoad ja etendusõhtud algasid sarnaselt möödunud aastatega kaks päeva hiljem kui lavastusprotsessid. Lavastustes osalejad alustasid festivaliga 3. augustil ja ülejäänud tantsuhuvilised 5. augustil ning kogu protsess lõppes 9. augustil. Seni oli HTFi põhiteema looduskeskkondade kasutamine kehalise kogemuse väärtustamiseks ja kasvatamiseks, kuid sel korral keskenduti rohkem ka loominguliste valdkondade sidumisele.

Lavastusprotsesside meeskonda kuulus viis koreograafi: Karl Saks, Kristjan Rohioja, Laura Kvelstein, Sylvia Köster ja Ingel Vaikla. Töötube viisid läbi Rene Köster, Anu Sööt, Kaisa Selde, Eline Selgis, Toomas Järvet, Kristel Laur ja Ruta Ronja Pakalne. 

Lisaks õpitubades ja lavastustes osalemisele oli festivalil võimalik osa saada ka etendus- ja filmiõhtutest.

 HTF 2016 
Juba seitsmes HTF toimus 1.–7. augustil. Sel korral viisid õpitubasid läbi Kadri Sirel, kellega sai avastada kaasaegset tantsu, Eline Selgis, kes juhendas laste loovtantsu töötuba, ja Madli Teller, kellega uuriti video, teksti ja keha vahel seoste loomist. Veel tegid Laura Kvelstein ja Gert Preegel partnerluse ning Imre Liivak ja Märt Madison parkuuri töötuba. 2016. aasta lavastusprotsessi eesotsas oli USA koreograaf ja lavastaja Cid Pearlman, filmimeeskonnas Ruta Ronja Pakalne ja Janis Rizhovs.

 HTF 2017 
2017. aasta HTF kestis 31. juulist 6. augustini. Töötubade hulka kuulusid kaasaegne tants (Ilona Salonen), parkuur (Imre Liivak ja Märt Madison), praktiline kinesioloogia (Kaili Puusepp) ja laste loovtants (Christin Taul). Lavastusprotsesse juhtisid koreograafid Maike Lond Malmborg ja Iggy Malmborg Lond, Riina ja Ajjar Ausma ning helikunstnik Artjom Astrov. Filmiprotsessi eesotsas olid Karolin Poska ja Laura Lisete Roosaar.Eesti Teatri Agentuur. (2017, 15. märts). Hiiumaa TantsuFestival tuleb taas. https://teater.ee/uudised/hiiumaa-tantsufestival-tuleb-taas/

 HTF 2018 
2018. aastal toimus festival 30. juulist 5. augustini. Lavastusprotsesside koreograafid olid Karoliine Suhhov ja Ruslan Stepanov ning filmiloome eesotsas tegutsesid Mikk-Mait Kivi ja Henri Hütt. Õpitubade hulka kuulusid Joanna Kalmi koreograafia teoreetiline ja praktiline töötuba, Ajjar Ausma dokumentalistika ja Janina Sarantšina repertuaari töötuba. Tavapäraste etendusõhtute asemel leidis aset noorte etenduskunstnike „PLATVORM”. See oli lühiformaatide õhtu, kuhu kõigil huvilistel oli võimalik oma töid pakkuda.Eesti Teatri Agentuur. (2018, 16. aprill). Avatud on registreerumine Hiiumaa Tantsufestivalile. https://teater.ee/uudised/avatud-on-registreerumine-hiiumaa-tantsufestivalile/

 HTF 2019 
Juubeliaastal toimus 29. juulist 4. augustini seni viimane HTF. Töötubasid viisid läbi Edgar Vunš (eksperimentaalne hiphop), Linda Vaher (lavaline kohalolu) ja Janina Sarantšina (repertuaari töötuba). Traditsiooniliselt leidsid aset ka lavastusprotsessid, mida juhtisid Kädi Metsoja ja Sveta Grigorjeva. Samuti toimus noorte etenduskunstnike „PLATVORM”, mis tuli festivali programmi aasta varem.Eesti Teatri Agentuur. (2019, 18. märts). Hiiumaa TantsuFestival tähistab juubelit. https://teater.ee/uudised/hiiumaa-tantsufestival-tahistab-juubelit/ 

 Viited 

Kategooria:Eesti tantsufestivalid